দার্জিলিংয়ে শীতের আমেজ, তাপমাত্রা নামল ১১ ডিগ্রিতে

ওয়েব ডেস্ক: দীপাবলি ভাইফোঁটা শেষ, ক্যালেন্ডারের পাতা বলছে অক্টোবর শেষের দিকে। দক্ষিণবঙ্গে দিনভর গরম অনুভূত হলেও ভোরের দিকে হালকা শিরশিরানি অনুভূত হচ্ছে। এখনই উত্তর জুড়ে হালকা শীতের আমেজ, ঝাঁ চকচকে আকাশে শিলিগুড়ি থেকেও দৃশ্যমান কাঞ্চনজঙ্ঘা (Kangchenjunga)। দার্জিলিংয়ে (Darjeeling Winter) অনুভূত হচ্ছে শীতের আমেজ তাপমাত্রা, তাপমাত্রার নামল ১১ ডিগ্রিতে। আজ শুক্রবার দার্জিলিংয়ে ভোরের তাপমাত্রা ১১° ডিগ্রির। এই মরসুমে এখন পর্যন্ত সর্বনিম্ন। পর্যটকদের ভিড় বাড়ছে মল এলাকায়, হোটেল বুকিংও দ্রুত বাড়ছে।

উত্তরের আবহাওয়া এখন মনোরম। অক্টোবর এখনও শেষ হয়নি তার মধ্যেই হালকা শীতের আমেজ উপভোগ করছেন পাহাড়বাসী। উত্তরবঙ্গ জুড়ে হালকা ঠান্ডা, ঝলমলে আকাশ, হাসছে কাঞ্চনজঙ্ঘা। শিলিগুড়ি থেকেও পরিষ্কার কাঞ্চন দর্শন হচ্ছে মানুষের। হাওয়া অফিস বলছে, নতুন বছরে ঠান্ডার কামড় বাড়বে উত্তরবঙ্গের পাহাড় ও সমতলে। উত্তরবঙ্গের পাহাড় ও সমতলে দিনে হালকা রোদের দেখা মিলবে। সঙ্গে থাকবে উত্তরে হাওয়া। শীতের আমেজ মিলবে। কিছু কিছু এলাকায় কুয়াশার দাপটও থাকবে। ভয়াবহ স্মৃতিকে পিছনে ফেলে দুর্যোগের ধাক্কা সামলে ফের ঘুরে দাঁড়াচ্ছে পাহাড়। দার্জিলিংয়ে হালকা শীতের দেখা মিলতেই পাহাড়মুখী পর্যটকরা। ঝলমলে পরিষ্কার আকাশে দেখা মিলছে কাঞ্চনজঙ্ঘারও। ফলে এই সময় অনেকেই আবার উত্তরবঙ্গের বিভিন্ন জায়গা, সিকিমে বেড়াতে যাচ্ছেন। ফের দার্জিলিং, কালিম্পং, সিকিমে ভিড় বাড়ছে পর্যটকদের। তাঁরা ভিড় জমাচ্ছেন ডুয়ার্স, কার্শিয়ংয়েও। যত শীতের সময় এগিয়ে আসছে তত শীতের আমেজ জমিয়ে উপভোগ করার জন্য বহু মানুষই উত্তরবঙ্গে বা সিকিমে পাড়ি জমাবেন। তাই পাহাড় যে ফের চেনা ছন্দে ফিরছে ধীরে ধীরে সেটা বলাই যায়।

আরও পড়ুন: ফের নিম্নচাপের জের! ভিজবে বহু জেলা

আবহাওয়াবিদদের মতে, সাধারণত অক্টোবরের শেষ সপ্তাহ বা নভেম্বরের শুরু থেকে রাজ্যের আবহাওয়ায় পরিবর্তনের ইঙ্গিত দেখা যায়। তবে আপাতত আগামী তিন দিনের মধ্যে তাপমাত্রা তেমন নামবে না। উত্তরের পাহাড়ে হালকা শীত অনুভূত হচ্ছে। হাওয়া অফিস বলছে, পশ্চিমী ঝঞ্ঝার প্রভাবে উইকেন্ডে বৃষ্টি হবে উত্তরবঙ্গে। মূলত আংশিক মেঘলা আকাশ থাকবে। দক্ষিণ/পূর্বে ভারী বৃষ্টির পূর্বাভাস রয়েছে। সপ্তাহান্তে দক্ষিণ-পূর্ব ভারতে ভারী থেকে অতি ভারী বৃষ্টির পূর্বাভাস রয়েছে। বজ্রবিদ্যুৎ সহ বৃষ্টির ও ঝোড়ো হাওয়ার বইবার সম্ভাবনা রয়েছে। বৃষ্টির হাত ধরেই উত্তরে ন্যূনতম তাপমাত্রা নামতে পারে।

অন্য খবর দেখুন